જોકે ગઈ કાલે કૉન્ગ્રેસના ઉમેદવાર પ્રવીણ છેડાની ‘છે’ છાપેલી કૅપ પોલીસ માટે માથાના દુખાવો બની ગઈ હતી. આ બાબતની માહિતી આપતાં ગારોડિયાનગર પાસે હાજર રહેલા એક સિનિયર પોલીસ-અધિકારીએ ‘મિડ-ડે’ને કહ્યું હતું કે ‘ગઈ કાલે સવારે પોલીસ કન્ટ્રોલ પર કૉન્ગ્રેસના કાર્યકરો સામે ફરિયાદ આવી હતી. હજી અમે આ ફરિયાદને કારણે ગારોડિયા સ્કૂલ પાસે પહોંચીએ ત્યાં તો અમને કૉન્ગ્રેસના કાર્યકરની BJPના કાર્યકરો સામે ફરિયાદ મળી હતી. અમારા સિનિયર અધિકારીઓ સહિત છથી સાત પોલીસ-વૅન પોલીસના કાફલા સાથે ગારોડિયા સ્કૂલ પાસે પહોંચી ગઈ હતી. ત્યાં અમે બન્ને પક્ષોના કાર્યકરોને કન્ટ્રોલ કર્યા હતા અને કૉન્ગ્રેસના કાર્યકરોને ‘છે’ની કૅપ પહેરવાની બંધ કરાવી હતી.’